Despre Prim ajutor profil:

Prim ajutor profil verifică conținutul profilurilor ICC instalate pe computerul dvs. Sunt raportate erorile dacă un profil nu se conformează specificației de profil ICC. Deși este foarte puțin probabil ca unele erori să creeze probleme la utilizarea tipică, este recomandat să reparați profilurile care nu se conformează specificației de profil ICC.

O componentă importantă a profilului ICC, eticheta de descriere, conține până la trei nume diferite pentru un profil. Acest lucru permite ca numele de profil să fie afișat în limbi diferite sau pe diferite sisteme de computer. Aplicațiile utilizează în mod normal unul din numele disponibile pentru afișarea profilurilor în listă sau în meniu pop-up. Dacă aveți pe sistemul dvs. instalate profiluri care nu se afișează în panoul de control ColorSync, atunci trebuie să utilizați acest utilitar pentru a le repara.

Utilizarea Prim ajutor profil:

Faceți clic pe butonul “Verifică” pentru a începe un proces de verificare sau pe butonul “Repară” pentru a verifica și repara toate profilurile instalate. Dacă faceți clic pe butonul “Verifică”, vor fi raportate orice probleme legate de profilurile instalate, fără a se efectua modificări. Dacă faceți clic pe butonului “Repară”, vor fi raportate orice probleme legate de profilurile instalate și se va încerca repararea lor.

Notă: Se recomandă efectuarea unui backup al profilurilor dvs. înainte de inițierea funcției “Repară”.

Pentru a opri procesul de verificare sau de reparare după începerea acestuia, faceți clic pe “Oprește”. 

Rezultatele unei verificări sau reparări sunt afișate în această fereastră.